Klag teen man oor WhatsApp-boodskap | Maroela Media
'n Storm het om die kop van ene Ruan Meintjes van Vanderbijlpark in Gauteng losgebars nadat hy glo per ongeluk 'n WhatsApp-boodskap na 'n gemeenskapsgroep gestuur het waarin hy die k-woord gebruik.
Die beweerde opmerking volg nadat Jacob Khawe, burgemeester van die Emfuleni-munisipaliteit, en die munisipale bestuurder, Oupa Nkoane, Dinsdag na Rand Water se hoofkantoor in Glen Vista opgeruk het nadat die waterverskaffer weens uitstaande skuld toevoer na die munisipaliteit verminder het.
'n Inskrywing op sosiale media van dié rolspelers lui: "Ons sal nie weggaan totdat ons inwoners se waterdruk herstel is nie."
'n Skermskoot van dié inskrywing is wyd op sosiale media gedeel, só ook die gemeenskapsgroep waarop Meintjes glo gereageer het: "Nou staak di munisipaliteit by rand water. Dis lyk my al manier wat n k***** verstaan."[sic]
Hy het direk daarna in Engels geskryf: "So sorry. Deeply disappointed en sent to wrong place. I will excuse myself from the group now." [sic]
'n Skermskoot van die plasing is daarna op sosiale media geplaas en het wyd reaksie ontlok. Nkoane het dit Dinsdagaand op sy Facebook-blad geplaas en gevra of enigiemand Meintjes ken sodat hy 'n "ordentlike gesprek met hom kan hê".
Lebo Mofokeng, die burgemeester se woordvoerder, het Vrydag aan Maroela Media gesê 'n groep van die plaaslike ANC-jeugliga en Sanco het Woensdag 'n klag van crimen injuria by die plaaslike polisie teen Meintjes aanhangig gaan maak. Penny Segoatsi, die waarnemende burgemeester van Emfuleni, het die groep vergesel as steun vir die ANC-jeugliga waarvan sy 'n lid is.
Mofokeng het gesê die munisipaliteit en burgemeester het nog nie in hul hoedanigheid 'n klag aanhangig gemaak nie.
"Ons wil geen strukture ondermyn nie, maar graag eers 'n poging aanwend om met die betrokke party in gesprek te tree voor ons oor die pad vorentoe sal besluit," het Mofokeng gesê.
"Tans het ons nog niks van hom gehoor nie. Hy het ons nog nie genader nie en is nêrens te vinde nie."
Mofokeng het gesê Segoatsi is van mening dat as Meintjes in die openbaar verskoning sou aanteken, die mense hom sou vergewe, maar nou "kruip hy weg".
Die selfoonnommer wat Meintjes glo gebruik het om die plasing te maak, is sedertdien afgeskakel en hy kon nie vir kommentaar bereik word nie. Hy het ook sy Facebook-profiel verwyder.
Betaal nie jou water rekening dan wil jy die mense gaan intimideer met julle luukse onverdiende motors. Doen liewer julle werk waarvoor julle uitermatige salarisse kry
Sosiale media kan baie gevaarlik wees
Ja maar as jy n sekere omroeper op Jacaranda is kan jy maar se wat jy wil en sal niks oorkom die ou is seker geregtig op sy eie opinie
Jy mag dink en voel wat jy wil , moet dit net nie op sosiale media se nie,,Daars erger misdade, maar hulle gaan van jou n voorbeeld maak omrede jou velkleur en jys tien teen een nie "conected" nie.
Eish!!!!! Al sê jy sorry tot jy blou in die gesig is en skreeu jy om vergifnis sal almal ongelukkig bly daaroor en jou nie kan vergewe nie. Daai is number 1 in die top 10 sondes.